Projektas

UTENOS RAJONO SAVIVALDYBĖS TARYBA

SPRENDIMAS
DĖL VALSTYBĖS NEKILNOJAMOJO TURTO, ESANČIO UTENIO A. 4 A, UTENOS M., UTENOS R. SAV., PERĖMIMO SAVIVALDYBĖS NUOSAVYBĖN

2024 m. lapkričio	d. Nr. TS-
Utena

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu, 63 straipsniu, Lietuvos Respublikos kelių įstatymo 4 straipsnio 3 dalimi, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi ir 4 straipsnio 1 dalimi, Utenos rajono savivaldybės taryba nusprendžia:
.	Perimti Utenos rajono savivaldybės nuosavybėn Utenos rajono savivaldybės turto apskaitoje registruotą ir valdomą turtą - pėsčiųjų taką, esantį adresu Utenio a. 4A, Utenos m., Utenos r. sav., kurio unikalus Nr. 4400-6440-6026, statybos metai – 1989, plotas kv. m – 921,48.
.	Nurodyti, kad šis sprendimas gali būti skundžiamas Utenos rajono savivaldybės tarybai (Utenio a. 4, 28503 Utena) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Savivaldybės meras			



SPRENDIMO PROJEKTO

.	Sprendimo projekto tikslai ir uždaviniai:
Utenos rajono savivaldybės administracija vykdo Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalyje nurodyto turto (kuris faktiškai buvo savivaldybių teritorijoje iki 1998 metų ir nebuvo perimtas savivaldybių nuosavybėn, tačiau faktiškai valdomas ir apskaitomas apskaitoje) inventorizaciją, kadastrinių matavimų bylų rengimą bei daiktinių teisių į šį turtą registravimą Nekilnojamojo turto registre.
Šio sprendimo projekto tikslas – perimti Utenos rajono savivaldybės turto apskaitoje registruotą ir valdomą valstybės turtą – pėsčiųjų taką, esantį adresu Utenio a. 4A, Utenos m., Utenos r. sav., unikalus Nr. 4400-6440-6026, kuriam yra atlikti kadastriniai matavimai, parengta ir su VĮ Registrų centru suderinta kadastrinių matavimų byla. Priimtas sprendimas būtų teisinis pagrindas teisės aktų nustatyta tvarka Nekilnojamojo turto registre registruoti savivaldybės nuosavybės teisę į nekilnojamąjį turtą.
. Siūlomos teisinio reguliavimo nuostatos ir kokių rezultatų laukiama:
Vadovaujantis Lietuvos Respublikos valstybės turto perdavimo savivaldybių nuosavybėn įstatymo 4 straipsnio 2 dalimi, priimtas savivaldybės tarybos sprendimas yra teisinis pagrindas teisės aktų nustatyta Nekilnojamojo turto registre registruoti savivaldybės nuosavybės teises į sprendimo priede išvardintą turtą.
. Lėšų poreikis ir šaltiniai: Išlaidas, susijusias su Savivaldybės nuosavybėn perimamu turtu, sudaro nekilnojamųjų daiktų kadastrinių matavimų bylų parengimo paslaugos (išlaidos finansuojamos Savivaldybės biudžeto lėšomis).
. Administracinės naštos asmenims ir ūkio subjektams vertinimas (tik norminio pobūdžio projektams):
. Ar projekte numatomi papildomi informaciniai įpareigojimai asmenims ar ūkio subjektams? Nurodykite numatomą jų poveikį. Nevertinama.
. Ar projekte numatant papildomus informacinius įpareigojimus vieniems subjektams, jie mažės kitiems? Nurodykite numatomą poveikį. Nevertinama.
. Ar projektu numatoma atsisakyti informacinių įpareigojimų asmenims ar ūkio subjektams? Nurodykite numatomą jų poveikį. Nevertinama.
. Sprendimui priimti reikalingi pagrindimai, skaičiavimai ar paaiškinimai: Nėra.
. Sprendimo projekto rengėjas:
Turto valdymo skyriaus vyr. specialistė Laura Gimžauskienė, tel. +370 389 64031, el. p. laura.gimzauskiene.turtas@utena.lt

